अमर सिंह की जमानत पर सुनवाई टली  
कैश फॉर वोट मामले में फंसे समाजवादी पार्टी के पूर्व नेता अमर सिंह की जमानत याचिका पर दिल्ली हाईकोर्ट में सुनवाई 18 अक्टूबर तक टल गई है।
कैश फॉर वोट मामले में फंसे समाजवादी पार्टी के पूर्व नेता अमर सिंह की जमानत याचिका पर दिल्ली हाईकोर्ट में सुनवाई 18 अक्टूबर तक टल गई है। अमर सिंह अभी न्यायिक हिरासत में हैं और एम्स में उनका इलाज चल रहा है। दिल्ली पुलिस ने 2008 में विश्वासमत के दौरान सांसदों को रिश्वत देने के मामले में अमर सिंह के साथ-साथ लालकृष्ण आडवाणी के करीबी रहे सुधीन्द्र कुलकर्णी बीजेपी के पूर्व सांसद फग्गन सिंह कुलस्ते और महावीर भगोरा को आरोपी बनाया है।  इनके अलावा सोहेल हिंदुस्तानी और संजीव सक्सेना को भी जेल भेजा गया है। अमर सिंह पर आरोप है कि उन्होंने 22 जुलाई 2008 को सरकार के पक्ष में वोट देने के लिए बीजेपी सांसदों को रिश्वत देने की आपराधिक साजिश रची।